EkBass/fiwiki-20250220-pages-articles huggingface dataset:
Ride wit Us or Collide wit Us

Ride wit Us or Collide wit Us on debyyttialbumi rap-ryhmä Outlawzilta. Albumi julkaistiin vuonna 2000. ==Kappalelista== # Kappale Esiintyjä(t) Tuottaja(t) Kesto 1 "Intro"t 0:36 2 "Outlaw 2000" EDI, Kastro, Napoleon, Young Noble, Akwylah Mr. Lee 4:41 3 "Life Is What You Make It" EDI, Kastro, Napoleon, Young Noble Quimmy Quim 3:31 4 "Black Rain" EDI, Kastro, Napoleon, Young Noble, Val Young Femi Ojetunde 5:04 5 "Hang On" Young Noble, Ya Yo, Muszamil Quimmy Quim 4:25 6 "Soldier To A General" EDI, Kastro, Napoleon, Young Noble E.D.I. 4:12 7 "When I Go" EDI, Kastro, Young Noble, Val Young Femi Ojetunde 3:46 8 "Who?" Young Noble, Akwylah, Phats Bossi Mike Dean 4:04 9 "The Nyquil Theory (Interlude)" EDI 1:01 10 "Fuck With Me" EDI, Kastro, Napoleon, Young Noble Mr. Lee 4:09 11 "Get Paid" EDI, Kastro, Napoleon, Young Noble, TQ Tha Outlawz 4:26 12 "Good Bye" EDI, Kastro, Napoleon, Young Noble, Muszamil (additional vocals by Coolio & Divine) Quimmy Quim Reefologist 5:05 13 "Mask Down" EDI, Young Noble, Napoleon, H-Ryda, Ya Yo E.D.I., Quimmy Quim 3:30 14 "Nobody Cares" EDI, Kastro, Napoleon, Young Noble E.D.I. 4:33 15 "Geronimo Ji Jaga (Interlude)" Geronimo Ji Jaga 1:35 16 "Maintain" EDI, Kastro, Napoleon, Young Noble, Muszamil, Supreme C E.D.I. 5:07 17 "Smash" Napoleon, Young Noble, Bad Azz, Low Lives, Spice 1 Quimmy Quim 5:10 18 "Jersey Mob (Interlude)" EDI 0:53 19 "Murder Made Easy" EDI, Akwylah, Dirty Bert, Smooth & Trife Quimmy Quim 4:51 Luokka:Outlawzin albumit Luokka:Vuoden 2000 esikoisalbumit
Novakane

Novakane on toinen studioalbumi rap-ryhmä Outlawzilta. Albumi julkaistiin vuonna 2001. ==Kappalelista== # # # # # # # # # # # # # # # # # == Lähteet == Luokka:Outlawzin albumit Luokka:Vuoden 2001 albumit
Jelly Roll Morton

Ferdinand "Jelly Roll" Morton (20. syyskuuta 1885 tai 20. lokakuuta 1890 – 10. heinäkuuta 1941) oli yhdysvaltalainen jazz-säveltäjä, yhtyejohtaja ja pianisti. Häntä on usein luonnehdittu ensimmäiseksi todelliseksi jazz- säveltäjäksi. Hänen kappaleitaan ovat muun muassa "King Porter Stomp", "Wolverine Blues", "Black Bottom Stomp" ja "I Thought I Heard Buddy Bolden Say". Vuonna 1915 ilmestynyt "Original Jelly Roll Blues" oli ensimmäisiä julkaistuja jazz-kappaleita, edustaen foxtrot -tyyliä. Morton levytti yhtyeensä kanssa tai yksin pianoa soittaen vuodesta 1923 alkaen. Vuoden 1931 jälkeen hän ei kuitenkaan enää saanut levytyssopimusta, kun levy-yhtiöt olivat leikanneet tuotantoaan suuren laman myötä ja sopimus RCA Victorin kanssa päättyi. Vuonna 1935 "King Porter Stomp" nousi swing-kauden suosituimpien kappaleiden joukkoon Fletcher Hendersonin sovituksena Benny Goodmanin levytettyä sen orkesterinsa kanssa. Morton ei kuitenkaan saanut rojaltteja sävellyksestään. Morton oli värikäs hahmo, joka piti julkisuudesta. Hänen käyntikorttinsa mukaan hän oli "Jazzin alullepanija" (The originator of Jazz) ja hän oli liioittelutaipumuksistaan huolimatta loppuaikoinaan tärkeä musiikinhistoriallisen tiedon lähde. Luokka:Yhdysvaltalaiset jazzpianistit Luokka:Yhdysvaltalaiset jazzmusiikin säveltäjät Luokka:Grammy-palkinnon saajat Luokka:1800-luvulla syntyneet Luokka:Vuonna 1941 kuolleet
Juha Laukkanen (keihäänheittäjä)

Juha Lauri Laukkanen (s. 6. tammikuuta 1969 Pielavesi) on uransa lopettanut suomalainen keihäänheittäjä. Laukkanen voitti ulkoradoilla kaksi Suomen mestaruutta, Jyväskylässä 1992 ja Tuusulassa 1994. Hänen ennätystuloksensa on Kuortaneella heitetty 88,22 m vuodelta 1992, ja se oli myös Suomen ennätys. Laukkanen teki vuonna 1987 Joutsassa nuorten maailmanennätyksen 79,46 m. Aikuisten arvokilpailuihin hän osallistui neljä kertaa (Kesäolympialaiset Barcelona 1992, EM-kilpailut Helsinki 1994, EM-kilpailut Budapest 1998, MM- kilpailut Edmonton 2001, oli lisäksi valittu MM-kilpailuihin Tokioon 1991, mutta loukkaantuminen esti matkan). Laukkanen voitti sotilaiden maailmanmestaruuden Kajaanissa vuonna 1990. Pihtiputaan keihäskarnevaalit hän voitti vuosina 1991 ja 1992. Seuratasolla hän edusti Laukkalan Lujaa ja Turun Urheiluliittoa. Oslossa 1994 hänen heittämänsä keihäs osui tarkkaamatonta kisatoimitsijaa olkavarteen. Laukkanen lopetti uransa kauteen 2002. Myöhemmin hän on toiminut golfyrityksen toimitusjohtajana.Pusa, Ari: Juha Laukkasen keihäs vaihtui golfmailaan. Helsingin Sanomat 5.8.2011, s. B 20. == Saavutukset == * 6. sija kesäolympialaisissa 1992 * 5. sija yleisurheilun Euroopan-mestaruuskilpailuissa 1998 * Suomen mestari 1992, 1994 * SM-hopea: 1991, 1996 * SM-pronssi: 1998 == Lähteet == * * ===Viitteet=== Luokka:Suomalaiset keihäänheittäjät Luokka:Vuonna 1969 syntyneet Luokka:Elävät henkilöt
Washingtonin sopimus

Washingtonin sopimus on rauhansopimus, joka solmittiin bosniankroaattien ja Bosnia ja Hertsegovinan tasavallan välille. Maan hallitus oli tuolloin bosniakkienemmistöinen. Sopimus allekirjoitettiin Washingtonissa ja Wienissä 18. maaliskuuta 1994. Sopimuksen allekirjoittivat Bosnia ja Hertsegovinan pääministeri Haris Silajdžić, Kroatian ulkoministeri Mate Granić ja Herceg- Bosnan presidentti Krešimir Zubak. Sopimuksen mukaan kroaattien ja hallituksen joukkojen hallitsema alue jaettiin kymmeneen autonomiseen kantoniin joista muodostui Bosnia ja Hertsegovinan federaatio. Kantonijärjestelmä otettiin käyttöön estämään toisen etnisen ryhmän hallitsevan aseman. == Katso myös == * Daytonin rauhansopimus * Bosniakkien ja kroaattien sota ==Aiheesta muualla== *United States Institute of Peace: Washington Agreement Luokka:Bill Clintonin presidenttikausi Luokka:Bosnian sota Luokka:Jugoslavian hajoamissodat Luokka:Rauhansopimukset Luokka:1994
Primo Nebiolo

Primo Nebiolo (14. heinäkuuta 1923 Torino – 7. marraskuuta 1999 Rooma) oli italialainen liikemies ja urheiluvaikuttaja. Nebiolo oli Kansainvälisen yleisurheiluliiton puheenjohtaja vuosina 1981–1999 ja hän vaikutti myös Kansainvälisessä olympiakomiteassa vuodesta 1992 lähtien. Ennen urheilun johtotehtäviin siirtymistä Primo Nebiolo toimi rakennusalalla. Nebiolo muistetaan IAAF:n puheenjohtajana, mutta hän teki pitkän uran myös yliopistourheilun parissa. Nebiolo johti Kansainvälistä opiskelijaurheiluliittoa (FISU) vuodesta 1961 kuolemaansa saakka. Hänen aikanaan universiadeista muodostui yksi suurista yleisurheilutapahtumista. Omalta urheilutaustaltaan Primo Nebiolo oli kansallisen tason pituushyppääjä. Toisessa maailmansodassa Primo Nebiolo palveli vapaaehtoisena armeijassa kunnes siirtyi partisaanien joukkoihin.http://www.cnn.com/interactive/specials/9912/yearinreview.passages/content/sports/nebiolo.html Nebiolo joutui saksalaisten vangiksi, mutta pakeni vankilasta. Primo Nebioloa pidetään puheenjohtajana, joka toi rahan yleisurheiluun. Hänen aikakaudellaan yleisurheilu muuttui aikaisempaa ammattimaisemmaksi ja suuret sponsori- ja televisiointisopimukset tulivat mukaan kuvaan. Suuret rahapalkinnot tulivat yleisurheilukilpailuihin, maailmanennätyksistä sai rahaa ja urheilijoille alettiin maksaa osallistumismaksuja. Nebiolon aloittaessa IAAF:n puheenjohtajana liiton budjetti oli n. 50 000 dollaria, kun se nykyään on n. 40 miljoonaa dollaria. Nebioloa kritisoitiin suuresta egosta, diktaattorimaisesta johtotavasta ja kyseenalaisesta taktikoinnista. Hän muun muassa kiristi itselleen Kansainvälisen olympiakomitean jäsenyyden sanomalla, että hän ei anna eteläafrikkalaisten juoksijoiden osallistua Barcelonan olympialaisiin mikäli häntä ei valita. Nebiolon uraan mahtui myös muita skandaaleita. Hänet liitettiin rahoitussotkuun, kun Rooman olympiastadionia kunnostettiin jalkapallon vuoden 1990 MM-kilpailuja varten, mutta Nebioloa ei koskaan virallisesti syytetty. Vuonna 1987 yleisurheilun MM-kilpailuissa Roomassa italialainen pituushyppääjä Giovanni Evangelisti hyppäsi pronssille, mutta hän menetti mitalin, kun selvisi, että italialaiset mittamiehet olivat huijanneet mittauksessa. Primo Nebiolon osallisuus asiaan ei koskaan selvinnyt, mutta hän oli tuolloin myös Italian yleisurheiluliiton puheenjohtaja. Primo Nebiolo kuoli sydänkohtaukseen kesken puheenjohtajakautensa. Hänet oli valittu vuoden 1999 elokuussa uudelle nelivuotiskaudelle. Varapuheenjohtaja Lamine Diackista tuli vt. puheenjohtaja ja myöhemmin äänestyksellä liiton uusi puheenjohtaja. ==Lähteet== Luokka:Italialaiset liikemiehet Luokka:Italialaiset urheiluvaikuttajat Luokka:Kansainvälisen olympiakomitean jäsenet Luokka:Vuonna 1923 syntyneet Luokka:Vuonna 1999 kuolleet
Terhi Tarkiainen

Terhi Annukka Tarkiainen (s. 20. elokuuta 1962 Kuusankoski) on suomalainen pikajuoksija. Hänen päämatkansa olivat 400 metrin juoksu, jossa hän voitti ulkoradoilla kolme Suomen mestaruutta, sekä 200 metrin juoksu. Seuratasolla hän edusti Kouvolan Urheilijoita. ==Saavutukset== *400 metrin juoksu **Suomen mestari: 1981, 1982, 1983 **SM-hopea: 1986 *200 metrin juoksu **SM-hopea: 1981 **SM-pronssi: 1982 ==Ennätykset== *200 metrin juoksu: 24,21 (1981) *400 metrin juoksu: 53,73 (1982) ==Lähteet== * * Luokka:Suomalaiset pikajuoksijat Luokka:Vuonna 1962 syntyneet Luokka:Elävät henkilöt
Helena Hyvönen (juoksija)

Helena Inkeri Hyvönen (o.s. Heikkinen, s. 5. lokakuuta 1960 Sotkamo) on suomalainen keskimatkojen juoksija. Hän voitti ulkoradoilla 3 000 metrin juoksussa kaksi Suomen mestaruutta. Seuratasolla hän edusti Sotkamon Jymyä. ==Saavutukset== *1 500 metrin juoksu **SM-hopea: 1982, 1983 **SM-pronssi: 1981 *3 000 metrin juoksu **Suomen mestari: 1982, 1983 **SM-hopea: 1980 **SM- pronssi: 1981 ==Ennätykset== *1 500 metrin juoksu: 4.16,54 (1983) *3 000 metrin juoksu: 9.08,60 (1982) ==Lähteet== * * Luokka:Suomalaiset keskimatkojen juoksijat Luokka:Vuonna 1960 syntyneet Luokka:Elävät henkilöt
Teija Virkberg

Teija Virkberg (ent. Niskala, s. 27. helmikuuta 1963 Muhos) on suomalainen keskimatkojen juoksija. Virkberg saavutti 800 metrin juoksussa ja 1 500 metrin juoksussa ulkoradoilla kuusi SM-mitalia. Sisäradoilla hän voitti 800 metrin juoksun Suomen mestaruuden vuonna 1983, 1986 ja 1988 sekä 1 500 metrillä vuonna 1988. Seuratasolla hän edusti Raahen Vesaa ja Oulun Pyrintöä. Juoksijat Aila Paunonen (o.s. Virkberg) ja Anneli Oravainen (o.s. Virkberg) ovat hänen sisariaan. == Saavutukset == Ulkoradat *800 metrin juoksu **SM-hopea: 1987, 1988 **SM-pronssi: 1983, 1985 *1 500 metrin juoksu **SM-pronssi: 1983, 1985 Sisäradat *800 metrin juoksu **Suomen mestari: 1983, 1986, 1988 *1500 metrin juoksu **Suomen mestari: 1988 == Henkilökohtaiset ennätykset == Ulkoradat *800 metrin juoksu: 2.04,78 (1987) *1 500 metrin juoksu: 4.16,29 (1983) == Lähteet == * * Luokka:Suomalaiset keskimatkojen juoksijat Luokka:Vuonna 1963 syntyneet Luokka:Elävät henkilöt
Suomen-mestaruus

Suomen-mestaruus (myös Suomen mestaruus tai suomenmestaruus) tarkoittaa suomenmestaruuskilpailun voittoa. Suomen-mestaruudesta kilpaillaan muun muassa näissä kilpailuissa ja sarjoissa: *Bandyliiga, miesten jääpallo *Baseballin SM-sarja *F-liiga, salibandy *Frisbeegolf *Futsal-Liiga *Hiihdon SM-kilpailut, maastohiihto *Jääkiekon SM-liiga, miesten jääkiekko *Kalevan kisat, yleisurheilu *Kansallinen liiga, naisten jalkapallo *Kaukalopallon SM-sarja, miesten kaukalopallo *Korisliiga, miesten koripallo *Koskipujottelun Suomen- mestaruuskilpailut, koskipujottelu *Käsipallon SM-liiga *Lentopallon Mestaruusliiga *Mäkihypyn Suomen-mestaruuskilpailut *Naisten Korisliiga *Rallin SM-sarja *Rata-SM, rata-autoilu *Ringeten SM-sarja *Rugbyn SM-sarja *Rullakiekon SM-liiga *Superpesis, miesten pesäpallo *Superpesis, naisten pesäpallo *Vaahteraliiga, amerikkalainen jalkapallo *Veikkausliiga, miesten jalkapallo *Suomen Mestaruus on myös suomalaisille lämminverisille ravihevosille vuosittain järjestettävä suurkilpailu. ==Lähteet== Luokka:Suomen urheilu
Ennio Falco

Ennio Falco (s. 3. tammikuuta 1968) on italialainen urheiluampuja, joka kilpailee skeetissä. Falcon suurin saavutus on olympiakultaa skeetissä Atlantassa 1996. Maailmanmestaruuskilpailuissa hän on voittanut henkilökohtaisissa kilpailussa kolme hopeaa (1997, 2001, 2005) ja kolme pronssia (1994, 2002, 2009). Lisäksi hänellä on useita joukkuemitaleita. ==Lähteet== * * Luokka:Italialaiset ampujat Luokka:Italialaiset olympiavoittajat Luokka:Vuonna 1968 syntyneet Luokka:Elävät henkilöt
Marija Grozdeva

Marija Grozdeva (, s. 23. kesäkuuta 1972) on bulgarialainen ampuja. Grozdeva voitti 25 metrin pistoolin olympiakullan kahdesti (Sydneyssä 2000 ja Ateenassa 2004) ja 10 metrin ilmapistoolin olympiapronssin kolmesti (Barcelonassa 1992, Atlantassa 1996 ja Ateenassa 2004). Grozdeva on 163 cm pitkä ja painaa 66 kg. Häntä valmentaa Valeri Grigorov. Luokka:Bulgarialaiset ampujat Luokka:Bulgarialaiset olympiavoittajat Luokka:Vuonna 1972 syntyneet Luokka:Elävät henkilöt
Chancellorsvillen taistelu

Chancellorsvillen taistelu käytiin Yhdysvaltain sisällissodassa 30. huhtikuuta – 6. toukokuuta 1863 lähellä Chancellorsvillen kylää Spotsylvanian piirikunnassa Virginiassa. Taistelua on kutsuttu kenraali Robert E. Leen täydelliseksi taisteluksi, koska hän päihitti Unionin Joseph Hookerin komentaman armeijan, joka oli yli kaksi kertaa suurempi kuin Leen Pohjois- Virginian armeija. Kenraali Stonewall Jackson haavoittui kuolettavasti taistelussa, ja Lee lausuikin menettäneensä taistelussa ”oikean käsivartensa”. Chancellorsvillen sotaretki alkoi, kun Unionin armeija ylitti Rappahannock- joen 27. huhtikuuta 1863. Unioni keskitti joukkojaan Chancellorsvillen luo 30. huhtikuuta – 1. toukokuuta. Kovat taistelut alkoivat alueella 1. toukokuuta ja päättyivät Unionin armeijan vetäytymiseen 5–6. toukokuuta. Taistelu päättyi Konfederaation voittoon. Alueella on nykyisin Yhdysvaltain kansallinen sotilaspuisto. Luokka:Yhdysvaltain sisällissodan taistelut Luokka:Virginia Yhdysvaltain sisällissodassa Luokka:Vuoden 1863 sotahistoria
Alec Jeffreys

Alec Jeffreys (s. 9. tammikuuta 1950 Oxford, Englanti) on brittiläinen professori. Hän on perinnöllisyystieteen osaston professori Leicesterin yliopistossa. Jeffreys oli ehdolla Millennium-palkinnon saajaksi 2008. Hän on kehittänyt DNA-tunnistusmenetelmän, jota käytetään tunnistuksessa, rikostutkimuksessa ja isyystutkimuksessa. Löydös nimettiin dna-sormenjäljeksi. ==Lähteet== *Leicesterin yliopisto pdf-tiedosto ===Viitteet=== Luokka:Brittiläiset geneetikot Luokka:Copley-mitalin saajat Luokka:Vuonna 1950 syntyneet Luokka:Elävät henkilöt
Kelly Willie

Kelly Willie (s. 7. syyskuuta 1982 Houston, Texas) on yhdysvaltalainen pikajuoksija, jonka päämatka on 400 metrin juoksu.http://www.usolympicteam.com/26_22499.htm Nike nimesi Willien 2002 vuoden high school -yleisurheilijaksi. Seuraavana vuonna hän voitti kaksi kansallista high school -mestaruutta ja 2004 hänet valittiin Lousiana State -yliopiston vuoden yleisurheilijaksi. Hän voitti samana vuonna hopeaa NCAA- kilpailuista. Ensimmäisenä opiskeluvuotenaan hän voitti 3 NCAA- viestimestaruutta, yhden 4 x 100 metrin viestijuoksussa ja sekä sisä- että ulkoratojen mestaruudet 4 x 400 metrin viestijuoksussa. Willie selvisi Yhdysvaltain joukkueeseen Ateenan olympialaisiin sijoittumalla seitsemänneksi maan olympiakarsinnoissa 400 metrillä. Willie oli mukana olympialaisten pitkän viestin alkuerissä, joten hän sai olympiakultamitalin.http://www.iaaf.org/history/OLY/season=2004/eventCode=3201/results/bydiscipline/disctype=4/sex=M/discCode=4X4/combCode=hash/roundCode=h/results.html#det Hän oli Valencian sisäratojen MM-kisoissa 2008 mukana Yhdysvaltain viestijoukkueessa, joka voitti MM- kultaa.http://www.iaaf.org/wic08/results/eventCode=3656/racedate=03-09-2008/sex=M/discCode=4X4/combCode=hash/roundCode=f/results.html#det ==Ennätykset== ===Ulkoradat=== * 100 metrin juoksu: 10,13 (2006) * 200 metrin juoksu: 20,24 (2006) * 400 metrin juoksu: 44,63 (2004) ===Sisäradat=== * 60 metrin juoksu: 6,66 (2006) * 200 metrin juoksu: 20,46 (2006) * 400 metrin juoksu: 45,41 (2005) ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Hyökyaaltoja

Hyökyaaltoja oli vuonna 1911 kuvattu suomalainen näytelmäelokuva, jonka ohjasi Teuvo Puro. Elokuvan käsikirjoitus perustui Axel Jäderin romaaniin Brottsjöar (Hyökyaaltoja) vuodelta 1891. Elokuva ei päässyt koskaan ensi-iltaan, koska sen tuotantoyhtiöllä ei ollut varaa kehittää elokuvia saman tien. Elokuvan negatiivit lojuivat pitkään purkeissa ja ehtivät vaurioitua käyttökelvottomiksi. == Näyttelijät == * Teuvo Puro * Annie Sundman-Pitkänen == Muut tekijät == * Frans Engström - kuvaus * Carl Fager - lavastus Luokka:Suomalaiset mustavalkoelokuvat Luokka:Vuoden 1911 suomalaiset elokuvat Luokka:Suomalaiset mykkäelokuvat Luokka:Suomalaiset romaaneihin perustuvat elokuvat Luokka:Teuvo Puron ohjaamat elokuvat Luokka:Suomalaiset kadonneet elokuvat
Anna-Liisa (vuoden 1911 elokuva)

Anna-Liisa oli vuonna 1911 kuvattu suomalainen näytelmäelokuva, jonka ohjasi Teppo Raikas. Elokuvan käsikirjoitus perustuu Minna Canthin näytelmään Anna Liisa vuodelta 1895. Elokuva ei päässyt ensi-iltaan, koska sen tuotantoyhtiöllä ei ollut varaa lähettää elokuvan negatiiveja heti kehitettäväksi lähimpään laboratorioon, joka sijaitsi Kööpenhaminassa. Elokuvan negatiivit lojuivat yli vuoden ajan purkeissa ja ehtivät vaurioitua käyttökelvottomiksi. Elokuvan negatiivia eivät suomalaiset laboratoriot kyenneet työstämään, ja se lähetettiin kahden muun elokuvan negatiivin, Sylvin ja Hyökyaaltojen, kanssa Kööpenhaminaan. Ainoastaan Sylvi palasi, kaksi muuta olivat tuhoutuneet. Taustaa, viitattu 17.6.2014 == Näyttelijät == == Muut tekijät == * Frans Engström – kuvaus * Carl Fager – lavastus == Lähteet == Luokka:Vuoden 1911 suomalaiset elokuvat Luokka:Suomalaiset mykkäelokuvat Luokka:Suomalaiset draamaelokuvat Luokka:Suomalaiset mustavalkoelokuvat Luokka:Suomalaiset näytelmiin perustuvat elokuvat
Junot Díaz

Junot Díaz (s. 31. joulukuuta 1968 Santo Domingo, Dominikaaninen tasavalta) on yhdysvaltalainen kirjailija ja MIT:n professori. Hän opettaa luovaa kirjoittamista. Díaz muutti Yhdysvaltoihin kuusivuotiaana vanhempiensa mukana. Hän on kirjoittanut siirtolaisuuden ongelmista. Hänen tunnetuimpia teoksiaan ovat novellikokoelma Drown (1996) sekä romaani Oscar Waon lyhyt ja merkillinen elämä (The Brief Wondrous Life of Oscar Wao), josta hänelle myönnettiin kaunokirjallisuuden Pulitzer-palkinto 2008. Díaz ehti olla lyhyen aikaa Pulitzer-palkintolautakunnan puheenjohtaja ennen kuin hän palasi rivijäseneksi, kun oli herännyt epäilyksiä hänen syyllistymisestään seksuaaliseen häirintään.Pulitzer-palkintolautakunnan johtaja jättää paikkansa päädyttyään häirintäsyytteiden kohteeksi. Hs.fi 11.5.2018, viitattu 12.5.2018 == Teokset== === Romaanit === *Drown (Riverhead, New York, NY, 1996. ISBN 1573220418) ilm. suomeksi nimellä Drown, suomentanut Henrik Laine, Like, 1999 *The Brief Wondrous Life of Oscar Wao (2007) suom. === Novellit === * novellisuomennos "Poikaystävä" kokoelmassa Sama meri, eri maa, Laatusana 2010 ISBN 978-951-9062-67-9 *"Ysrael" (Story, 1995) *"How To Date A Browngirl, Blackgirl, Whitegirl, or Halfie" (The New Yorker, 1995) *"Drown" (The New Yorker, 1996) *"Fiesta 1980" (Story, Winter 1996) *"The Sun, The Moon, The Stars" (The New Yorker, 1998) *"Otravida, Otravez" (The New Yorker, 1999) *"Flaca" (Story, 1999) *"Nilda" (The New Yorker, 1999) *"The Brief Wondrous Life of Oscar Wao" (The New Yorker, 2000) *"Homecoming, with Turtle" (The New Yorker, 2004) *"Wildwood" (The New Yorker, 2007) *"Alma" (The New Yorker, 2007) == Lähteet == * Mahalo.com: Diaz (Internet Archive) === Viitteet === Luokka:Yhdysvaltalaiset kirjailijat Luokka:Yhdysvaltalaiset novellikirjailijat Luokka:Massachusetts Institute of Technologyn professorit Luokka:Vuonna 1968 syntyneet Luokka:Elävät henkilöt Luokka:Kirjallisuuden Pulitzer-palkinnon saaneet Luokka:Yhdysvaltalaiset professorit
Richard Morgan

Richard K. Morgan (s. 1965 Lontoo) on brittiläinen tieteis- ja fantasiakirjailija. Morgan opiskeli Queens’ Collegessa Cambridgessa, ja valmistuttuaan hän opetti työkseen englantia. Hänen esikoisromaaninsa Muuntohiili ilmestyi 2002, jonka jälkeen hän ryhtyi täysipäiväiseksi kirjailijaksi. Muuntohiili voitti Philip K. Dick -palkinnon, ja Morgan on palkittu myös Arthur C. Clarke -palkinnolla romaanista Musta mies, sekä John W. Campbellin muistopalkinnolla romaanista Market Forces. Hän oli vuoden 2011 Finnconin kunniavieras.Ahlroth, Jussi: ”Scifin halveksiminen on rasismia”. Helsingin Sanomat 15.7.2011. Vuonna 2018 alkoi tv-sarja nimeltään Altered Carbon, joka perustuu Takeshi Kovacs -romaaneihin. == Teokset == ;Takeshi Kovacs -romaanit * * Broken Angels (2003) * Woken Furies (2005) * Altered Carbon: Download Blues (2019) ;A Land Fit for Heroes -trilogia * The Steel Remains (2008) * The Cold Commands (2011) * The Dark Defiles (2014) ;Muut romaanit * Market Forces (2004) * * Thin Air (2018) ;Sarjakuvaromaanit * Black Widow: Homecoming (2005) * Black Widow: The Things They Say About Her (2006) == Lähteet == == Aiheesta muualla == * Richard Morganin kotisivut. * Toni Jerrman: Tieteisdekkari keitettiin kovaksi. Helsingin Sanomat 20.1.2008. Luokka:Brittiläiset fantasiakirjailijat Luokka:Brittiläiset tieteiskirjailijat Luokka:Vuonna 1965 syntyneet Luokka:Elävät henkilöt
Shamal (albumi)

Shamal on Gong-yhtyeen studioalbumi, joka julkaistiin Virgin Recordsilla vuonna 1975. Tyyliltään se on pääsääntöisesti jatsahtavaa rockia. == Kappaleet == # # # # # # == Kokoonpano == * Mireille Bauer * Mike Howlett * Patrice Lemoine * Didier Malherbe * Pierre Moerlen Paikoin mukana myös: * Sandy Colley * Miquette Giraudy * Steve Hillage * Jorge Pinchevsky Luokka:Vuoden 1975 albumit Luokka:Gongin albumit Luokka:Space rock -albumit
Kun onni pettää

Kun onni pettää oli vuonna 1913 kuvattu suomalainen näytelmäelokuva jonka ohjasi oman käsikirjoituksensa pohjalta Konrad Tallroth. Elokuvassa oli neljä näytöstä ja yhteensä 64 kuvaelmaa (otosta). Elokuvan ensi-ilta oli 23. marraskuuta 1913 Helsingin Scala-teatterissa ja se sai yleisesti ottaen myönteisen vastaanoton. Elokuvan kuvamateriaali on tuhoutunut, ja sitä pidetäänkin kadonneena elokuvana.Suomen kansallisfilmografia 1, s. 100 == Juoni == Elokuva oli tyyliltään melodraama: päähenkilö insinööri Kaj Rittner tekee merkittävän keksinnön ja aluksi kaikki näyttää menevän hyvin mutta sitten hän nai kevytkenkäisen Doris Harrysonin, menettää näkönsä tehdasonnettomuudessa ja lopulta menettää myös tyttärensä tehden lopuksi itsemurhan. == Näyttelijät == == Lähteet == * * Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998 * Jussi Kaisjoki: Kuolleet kuvat heräävät eloon – Wider Screen 4/2003 === Viitteet === Luokka:Vuoden 1913 suomalaiset elokuvat Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Melodraamat Luokka:Konrad Tallrothin ohjaamat elokuvat Luokka:Suomalaiset kadonneet elokuvat
OpenMethod

OpenMethod on ohjelmistokehitysmenetelmistö, jonka on luonut Digia-yritys. OpenMethod on lukuisten projektien parhaista käytännöistä muodostettu suomenkielinen ohjelmistokehitysmenetelmistö, joka ohjeistaa liiketoimintalähtöisesti järjestelmien ja liiketoimintaprosessien kehittämistä. OpenMethod toimii eri sidosryhmien välisenä viitekehyksenä ja yhtenäistää toimintatavat läpi ohjelmistokehityksen koko elinkaaren. Menetelmä on tarkoitettu tietojärjestelmähankkeita itse toteuttaville sekä tietojärjestelmiä ja tietojärjestelmähankkeita ostaville organisaatioille. OpenMethod on kokonaispalvelu, johon sisältyvä menetelmistö ohjaa projektitoteutusta ja järjestelmien ylläpitoa, ja tarjoaa työn tueksi ohjeita, dokumenttipohjia, tarkistuslistoja ja esimerkkejä. Menetelmistön lisäksi OpenMethodin kokonaispalveluihin sisältyy koulutus-, mentorointi- ja projektipalvelut. OpenMethodista julkaistaan uusi versio kaksi kertaa vuodessa. ==Katso myös== *Ohjelmistotuotanto *RUP *Ketterä ohjelmistokehitys *Scrum *Extreme Programming == Aiheesta muualla == * Digia OpenMethod * Software Process Modeling with Eclipse Process Framework and SPEM 2.0 (Diplomityö 2007) * Toiminnan tehostaminen prosessimalleilla (Sytyke/MallinnusOSY seminaari 4.2.2008) * Prosessimalli ja ihminen (Blogikooste MallinnusOSY seminaarista 4.2.2008) Luokka:Ohjelmistotuotanto
Angela Oker-Blom

Angela Oker-Blom (s. 1947) on keraamikko ja kuvittaja, joka on kuvittanut lastenkirjoja ja muita julkaisuja. Hän alkoi tehdä keramiikkaa 1990-luvulla. Angela Oker-Blom puhuu puhtaan ympäristön puolesta ja kirjoittaa Ny Tid -lehdessä. Oker-Blom on opiskellut taidehistoriaa ja arkeologiaa Helsingin yliopistossa 1960-luvulla ja piirsi myös yliopiston piirustuslaitoksella. Hän on opiskellut myös Accademia di Belle Artissa Roomassa ja Aukusti Tuhkan ateljeessa. ==Lähteet== * Aateliskalenteri, Ritarihuone * Ätten Oker-Blom, Waasa Graphics Oy, Vaasa 2009 ==Aiheesta muualla== *Angela Oker-Blom Galleriat.netissä Luokka:Suomalaiset kuvittajat Luokka:Suomalaiset keramiikkataiteilijat Luokka:Vuonna 1947 syntyneet Luokka:Elävät henkilöt
Konrad Tallroth

Konrad Tallroth (12. marraskuuta 1872 Nurmo - 27\. tammikuuta 1926 Helsinki) oli suomalainen elokuvaohjaaja, käsikirjoittaja ja näyttelijä. Konrad Tallrothin näyttelijäura alkoi Suomalaisessa teatterissa josta hän siirtyi sitten Ruotsalaiseen teatteriin. Tallroth toimi myös Svenska Inhemska Teaternin johtajana Turussa ja hän piti vierailunäytäntöjä useilla eri näyttämöillä. Hän esiintyi pääosissa useissa August Strindbergin, Henrik Ibsenin ja Bjørnstjerne Bjørnsonin näytelmissä sekä Othellon, Daniel Hjortin, Hamletin, Johan Ulfstjernan ja Don Carloksen rooleissa.Konrad Tallroth 50-vuotias, Iltalehti, 11.11.1922, nro 262, s. 3, Kansalliskirjaston digitaaliset aineistot Tallroth aloitti elokuvauransa esiintymällä näyttelijänä vuonna 1913 valmistuneissa elokuvissa Nuori luotsi ja Kesä. Saman vuoden kesällä hän ohjasi omaan käsikirjoitukseensa perustuneen elokuva Kun onni pettää, joka sai ensi-iltansa marraskuussa 1913. Vuonna 1916 Tallroth ohjasi seuraavan elokuvansa Eräs elämän murhenäytelmä, joka joutui kuitenkin vaikeuksiin sensuurin kanssa eikä sitä voitu esittää Suomessa. Tallroth siirtyi puoleksi vuodeksi Tukholmaan Svenska Biografteater -yhtiön palvelukseen. Hän ohjasi Ruotsissa toukokuun ja marraskuun 1916 välillä kahdeksan elokuvaa, joista kaksi, Vem sköt? ja Allt hämnar sig, ovat säilyneet ja kolmannesta (Paradisfågeln) on säilynyt osa. Palattuaan Suomeen Tallroth ohjasi vielä kolme elokuvaa ja esiintyi myös näyttelijänä monissa elokuvissa. == Tallrothin ohjaamia elokuvia == * Kun onni pettää (1913) * Eräs elämän murhenäytelmä (1916) * Millers dokument (1916) * Chanson triste (1917) * Vem sköt? (1917) * Sin egen slav (1917) * Skuggan av ett brott (1917) * Paradisfågeln (1917) * Allt hämnar sig (1917) * Miljonarvet (1917) * Venusta etsimässä eli erään nuoren miehen ihmeelliset seikkailut (1919) * Rakkauden kaikkivalta – Amor omnia (1922) * Suursalon häät (1924) == Aiheesta muualla == * Kotimaisen elokuvateollisuutemme alkutaipaleilta, Elokuva, 01.01.1927, näytenumero 2, s. 13, Kansalliskirjaston digitaaliset aineistot. == Lähteet == * Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998 * Elonet: Luettelo elokuvista joissa Konrad Tallroth on ollut mukana Luokka:Suomalaiset elokuvaohjaajat Luokka:Suomalaiset teatterinäyttelijät Luokka:Vuonna 1872 syntyneet Luokka:Vuonna 1926 kuolleet
John Pople

John Anthony Pople (31. lokakuuta 1925 Burnham-on-Sea – 15. maaliskuuta 2004 Chicago) oli brittiläinen teoreettinen kemisti. Hän sai Nobelin kemianpalkinnon vuonna 1998 kvanttikemian malleista. Hän jakoi palkinnon Walter Kohnin kanssa. Pople opiskeli Cambridgen yliopiston Trinity Collegessa ja suoritti alemman korkeakoulututkinnon vuonna 1946. Vuosina 1946–1947 hän työskenteli Bristol Aeroplane Companyn palveluksessa. Sen jälkeen hän palasi Cambridgen yliopistoon ja sai tohtorin arvon matematiikassa vuonna 1951. Vuodesta 1954 Pople toimi Cambridgessa matematiikan lehtorina. Vuonna 1958 hän siirtyi Lontooseen. Vuonna 1964 Pople muutti Yhdysvaltoihin ja työskenteli Carnegie Mellon -yliopistossa. Vuonna 1993 hän siirtyi Northwestern- yliopistoon.Sir John A. Pople Encyclopedia Britannica Pople säilytti Britannian kansalaisuuden, vaikka viettikin lopun elämäänsä Yhdysvalloissa. Poplen varhaisimmat tutkimukset kohdistuivat veden statiikkaan. Se oli myös hänen tohtorintyönsä aihe. NMR:n varhaisissa vaiheissa hän opiskeli laitteen teoriaa ja oli yksi aihetta käsittelevän kirjan toimittajista. Poplen päätyö oli laskennalliset molekyyliorbitaaliteoriat. Hänet tunnetaan piiorbitaaliteorioista, jotka hän, Rudolph Pariser ja Robert Parr olivat kehittäneet ja jotka nykyään tunnetaan Pariser–Parr–Pople-menetelmänä. Myöhemmin hän kehitti CNDO-metodin (Complete Neglect of Differential Overlap) ja INDO-metodin (Intermediate Neglect of Differential Overlap) Pople oli Royal Societyn jäsen vuodesta 1961. Vuonna 2003 hänestä tehtiin brittiläisen imperiumin ritarikomentaja. Pople on saanut Wolfin palkinnon kemiasta vuonna 1992. == Lähteet== Luokka:Brittiläiset kemistit Luokka:Nobelin kemianpalkinnon saajat Luokka:Brittiläisen imperiumin ritarikunta Luokka:Copley-mitalin saajat Luokka:Royal Societyn jäsenet Luokka:Vuonna 1925 syntyneet Luokka:Vuonna 2004 kuolleet
Abel Muzorewa

Abel Tendekayi Muzorewa (14. huhtikuuta 1925 – 8. huhtikuuta 2010) oli Zimbabwen metodistinen piispa, joka toimi Rhodesian pääministerinä maan siirtyessä pois Ian Smithin valkoisesta vähemmistövallasta 1979–1980. Muzorewa oli keskeinen hahmo UANC:ssä (United African National Council), joka oli brittien ja Smithin välisen sopimuksen myötä sallittu mustan väestön puolue Rhodesiassa vuodesta 1971. Robert Mugaben johtama ZANU ja Joshua Nkomon ZAPU olivat vapautusarmeijoina ja sissisotaa käyvinä kiellettyjä. Länsimaat ja Smith asettivat toivonsa Muzorewan liikkeeseen toivoen välttävänsä maan siirtymisen sosialistiselle tielle Mugaben tai Nkomon johtamina. ZANU ja ZAPU toimivat kuitenkin UANC:n muodollisessa yhteydessä alkuvaiheessa. ZANUn johtohahmoista Ndabaningi Sithole oli pitkään Muzorewan kanssa yhteistyössä. Sisällissodan päätyttyä vuoden 1980 vaaleissa Mugaben puolue voitti kuitenkin yksinkertaisen enemmistön Zimbabwen parlamenttiin. Muzorewan ryhmä jäi kolmeen paikkaan. Muzorewa ei kuitenkaan vetäytynyt politiikasta. Hän oli vuoden 1995 presidentinvaaleissa yhä itsevaltaisemmaksi syytetyn Mugaben vastaehdokkaana mutta hävisi selkeästi. Hän myös kirjoitti omaelämäkerran. ==Lähteet== Luokka:Zimbabwen pääministerit Luokka:Vuonna 1925 syntyneet Luokka:Vuonna 2010 kuolleet Luokka:Metodistipiispat
Sigmar Gabriel

Sigmar Gabriel (s. 12. syyskuuta 1959 Goslar) on saksalainen SPD:n poliitikko. Hän toimi puolueensa puheenjohtajana 2009–2017. Gabriel oli Merkelin I hallituksen ympäristö-, luonnonsuojelu- ja reaktoriturvallisuusministeri vuosina 2005–2009 ja Merkelin III hallituksen talous- ja energiaministeri 2013−2017, varakansleri 2013–2018 sekä ulkoministeri 2017–2018. Aiemmin hän on toiminut Ala-Saksin ministeripresidenttinä vuosina 1999–2003. SPD:n jäsen Gabriel on ollut vuodesta 1977. ==Katso myös== * Saksan energiapolitiikka ==Lähteet== ==Aiheesta muualla== * Virallinen kotisivu * Gabriel Bundestagin sivustolla Luokka:Saksan ministerit Luokka:Saksan ulkoministerit Luokka:Saksan sosiaalidemokraattisen puolueen puheenjohtajat Luokka:Saksan varakanslerit Luokka:Vuonna 1959 syntyneet Luokka:Elävät henkilöt
Baijerin kristillissosiaalinen unioni

Baijerin kristillissosiaalinen unioni eli CSU ( (kuuntele )) on baijerilainen konservatiivinen ja kristillisdemokraattinen puolue Saksassa. Liittovaltiotasolla CSU on liittoutunut sisarpuolueensa Saksan kristillisdemokraattisen unionin (CDU) kanssa ja yhdessä ne muodostavat liittopäivillä parlamenttiryhmän nimeltä "CDU/CSU-Bundestagsfraktion" (epämuodollisemmin die Unionsfraktion). CSU on CDU:n sisarpuolue, jolla on toimintaa vain Baijerissa. CDU taas toimii Saksan muissa 15 osavaltiossa. CSU johti Baijeria absoluuttisella enemmistöllä vuosina 1962-2008\. Tämän jälkeen se menetti ehdottoman enemmistönsä säilyttäen kuitenkin asemansa suurimpana puolueena. Siitä alkaen CSU on yhdessä FDP:n kanssa muodostanut Baijerissa koalitiohallituksen. Euroopan parlamentissa puolue kuuluu Euroopan kansanpuolueeseen (EPP) ja sen edustajat EPP-ryhmään. == Puheenjohtajat == Puheenjohtaja Kausi Josef Müller 1945–1949 Hans Ehard 1949–1955 Hanns Seidel 1955–1961 Franz Josef Strauß 1961–1988 Theodor Waigel 1988–1999 Edmund Stoiber 1999–2007 Erwin Huber 2007–2008 Horst Seehofer 2008–2019 Markus Söder 2019– == Vaalihistoria == === Liittopäivävaalit === Vaalit Kärkiehdokas Kannatus Kannatus Paikat +/– Hallitus Vaalit Kärkiehdokas Äänet % Paikat +/– Hallitus 1949 Hanns Seidel 1 380 448 5,8 % align="center" 1953 Fritz Schäffer 2 427 387 8,8 % 28 align="center" 1957 3 133 060 10,5 % 3 align="center" 1961 Franz Josef Strauß 3 014 471 9,6 % 5 align="center" 1965 3 136 506 9,6 % 1 align="center" 1969 3 115 652 9,5 % 0 align="center" 1972 3 615 183 9,7 % 1 align="center" 1976 4 027 499 10,6 % 5 align="center" 1980 3 908 459 10,3 % 1 align="center" 1983 4 140 865 10,6 % 1 align="center" 1987 3 715 827 9,8 % 4 align="center" 1990 Teho Waigel 3 302 980 7,1 % 2 align="center" 1994 3 427 196 7,3 % 1 align="center" 1998 3 324 480 6,8 % 3 align="center" 2002 Edmund Stoiber 4 315 080 9,0 % 11 align="center" 2005 3 494 309 7,4 % 12 align="center" 2009 Peter Ramsauer 2 830 238 6,5 % 1 align="center" 2013 Gerda Hasselfeldt 3 243 569 7,4 % 11 align="center" 2017 Joachim Herrmann 2 869 744 6,2 % 10 align="center" 2021 Alexander Dobrindt 2 402 827 5,2 % 1 align="center" ==Lähteet== ==Aiheesta muualla== * Puolueen virallinen kotisivu Luokka:Euroopan kansanpuolueen jäsenpuolueet Luokka:Saksan puolueet Luokka:Kristillisdemokraattiset puolueet Luokka:Baijerin politiikka Luokka:Konservatiiviset puolueet
Hilkka Norkamo

Hilkka Mari Norkamo, o.s. Forstén (18. marraskuuta 1910 Sippola – 24. maaliskuuta 2004 Kouvola) oli suomalainen kuoronjohtaja ja kääntäjä. Norkamon isä agronomi Forstén oli maanviljelystyönsä ohella innokas kuoromies muun muassa paikallisen mieskuoron johtajaRaija Mänttäri: Soivat sireenit, Kymenlaakson Martta-piiri, 1994 ja isoäitinsä Alma Forsténin ja isoisänsä Lennart Forsténin kodissa Norkamo sai kuulla konsertteja.Muistokirjoitus, Helsingin Sanomat 27.4.2004. Artikkelin verkkoversio Norkamo opiskeli Helsingin yliopistossa kieliä ja vuosina 1931–1934 musiikkia Helsingin konservatoriossa, nykyisessä Sibelius-Akatemiassa. Norkamo toimi vuodesta 1948 kuoronjohtajana Kaakkois-Suomessa, missä hän nosti muun muassa Kuusankosken Kaiku -sekakuoron Suomen valiokuorojen luokkaan.Otavan iso musiikkitietosanakirja, Helsinki 1978 Suomentajana Norkamo oli hyvin tuottelias. Hänen liki 500 laulukäännöstäänMieskuoro Sirkat - Hilkka Norkamo edustavat eri musiikkityylejä: Pieni rumpali ja Lintu, virsi 567 tai joululaulu Sinivuorten yö. Hänen käännöksiään on tallennettu nuottijulkaisuihin, elokuvaan ja levytyksiin. Norkamo johti vuodesta 1954 Sulasolin laulujuhlien juhlakuoroja, teki kiertueita kuorojen kanssa, sai palkintoja ja diplomeja eri musiikkikilpailuista sekä toimi kuoronjohtajana edustustehtävissä. Presidentti Urho Kekkonen myönsi Norkamolle director musices -arvonimen 30.12.1964. Naisista hän oli viides arvonimen saajaTasavalan presidenttien 1926-2007 naisille myöntämät arvonimet, toim. Seppo Aho, s.50, Alavus 2008 ja sijalla 83 kaikista nimitetyistä.Vuoden 1918 ja valtionhoitajan sekä tasavallan presidenttien 1918-2005 myönämät arvonimet arvonimikohtiessa aakkosjärjetyksessä, toim. Seppo Aho, s.33, Vaasa 2006 Kekkosen myöntämistä 4626 arvonimestä vain 274 tuli naisille.Tasavallan presidenttien 1926-2007 naisille myöntämät arvonimet..., toim. Seppo Aho, s. 43, Alavus: Aholis 2008 Norkamo laati Puolan kansallislaulun suomenkieliset sanat. Norkamo avioitui vuonna 1935 Leo Norkamon kanssa, ja heillä oli neljä lasta. == Lähteet == ==Aiheesta muualla== * Luokka:Suomalaiset kuoronjohtajat Luokka:Suomalaiset sanoittajat Luokka:Vuonna 1910 syntyneet Luokka:Vuonna 2004 kuolleet
Ora Lassila

Ora Lassila on suomalainen tietokoneohjelmoija. Lassila työskentelee MIT:n Nokian tutkimuslaboratoriossa Yhdysvalloissa. Hän on ollut myös W3C:n neuvottelukunnan jäsenenä vuodesta 1998 lähtien ja kuuluu Semantic Web Science Association -yhdistykseen. Lassilan oma tutkimuskohde on ollut semanttinen Web vuodesta 1996 asti. Se on yksi keskuksen tutkimuskohteista. Lassila on kirjoittanut aiheesta WWW:n kehittäjän Tim Berners-Leen ja J. Hendlerin kanssa artikkelin, joka oli vuonna 2001 maailman 28. viitatuin IT-alan artikkeli. Kyseessä on tiedon hallinta ja integrointi, eri järjestelmien ja laitteiden keskinäinen ymmärtäminen. Ralph Swickin kanssa Lassila esitteli RDF:n määrityksen. == Lähteet == == Aiheesta muualla == * Lassilan kotisivut * * Artikkeli Lassilasta Luokka:Suomalaiset ohjelmoijat Luokka:Amerikansuomalaiset henkilöt Luokka:Nokian henkilöstö Luokka:Syntymävuosi puuttuu Luokka:Elävät henkilöt
Rippaus

Siirtokopiointi () eli rippaus on toiminto, joka mahdollistaa videon tai audioleikkeen tallentamisen tietokoneen kiintolevylle. Siirtokopioinnin yleisimpiä lähdemateriaaleja ovat muun muassa CD ja DVD. Toiminnon yhteydessä poistetaan yleensä myös alkuperäisen sisällön mahdollinen kopiosuojaus ja data voidaan myös pakata häviöttömästi tai häviöllisesti. CD-levyn kopioinnissa siirretään levyllä oleva ääniraita kiintolevylle usein MP3-muotoon tai muuhun vastaavaan pakkausmuotoon. DVD:n siirtokopiointi mahdollistaa DVD-levyltä olevan videoaineiston kopioimisen. Yleisiä pakkausmuotoja, joihin DVD:n sisältö muutetaan, ovat Divx ja MPEG. Yleisesti DVD-kopiointitoimintoa saa käyttää vain omien varmuuskopioiden tekemiseen, mutta toimintoa käytetään usein laittomasti vertaisverkkoon laitettavien elokuvien ja videoiden levittämistä varten. ==Katso myös== *Lex Karpela *Yksityisen kopioinnin hyvitysmaksu ==Lähteet== Luokka:Tietotekniikka
Yi So-yeon

Yi So-yeon (s. 2. kesäkuuta 1978 Gwangju, Etelä-Korea) on eteläkorealainen astronautti. Hän on ensimmäinen avaruuslennolle lähetetty korealainen ja toinen avaruudessa vieraillut aasialainen nainen. 8\. huhtikuuta 2008 Yi lähti Sojuz TMA-12 -lennolle venäläisten kosmonauttien Sergei Volkovin ja Oleg Kononenkon kanssa. Yi on valmistunut konetekniikan alalta luonnontieteiden kandidaatiksi ja filosofian maisteriksi. Helmikuussa 2008 hän valmistui biotekniikan alalta filosofian tohtoriksi. Kaikki akateemiset tutkintonsa hän on suorittanut KAIST:ssa. Yhteensä noin 32 000 eteläkorealaista oli ilmoittautunut vapaaehtoisiksi Etelä-Korean ensimmäiselle avaruuslennolle. Yi oli yksi kahdesta 25. joulukuuta 2006 valitusta finalistista Korean astronauttiohjelmassa. Toinen oli Ko San, joka oli alun perin valittu tehtävään. Ko joutui kuitenkin luopumaan asemastaan sääntörikkomusten vuoksi. == Avaruuslento huhtikuussa 2008 == Avaruuslentonsa aikana Yin oli tarkoitus tehdä 18 tieteellistä koetta Korean ilmailun ja avaruustekniikan tutkimuslaitokselle () ja antaa medialle suoria haastatteluja Kansainväliseltä avaruusasemalta. Hänen mukanaan oli tuhat banaanikärpästä erityisessä ilmastoidussa säiliössä (Konkukin yliopiston koejärjestely). Yi havainnoi painovoiman ja ympäristötekijöiden muutoksen vaikutusta banaanikärpästen käyttäytymiseen ja genomiin. Muita aiottuja kokeita olivat muun muassa kasvien kasvatus avaruudessa, oman sydämen toiminnan tutkimus ja painovoiman muutoksen vaikutus hänen silmänpaineeseen ja kasvojen muotoon. Yi palasi Kansainväliseltä avaruusasemalta 11 vuorokautta myöhemmin Sojuz-kapselin kyydissä yhdessä kosmonautti Juri Malentšenkon ja astronautti Peggy Whitsonin kanssa. Sojuz-kapselin paluu tapahtui ennakoitua jyrkemmässä kulmassa ja lentäjät altistuivat yli kymmenen kertaa Maan pinnan painovoimaa suuremmille voimille. Avaruuslentäjien tilaa laskeutumisen jälkeen kuvattiin tyydyttäväksi. == Lähteet == == Aiheesta muualla == Luokka:Eteläkorealaiset avaruuslentäjät Luokka:Vuonna 1978 syntyneet Luokka:Elävät henkilöt
Cecilia Tait

Cecilia Tait Villacorta (s. 2. toukokuuta 1962 Miraflores, Peru) on perulainen poliitikko ja entinen lentopalloilija. Tait voitti olympiahopeaa Soulissa 1988. Hän edusti maataan kolmissa kesäolympialaisissa (Lisäksi Moskovassa 1980 ja Los Angelesissa 1984). Maailmanmestaruuskilpailuista hän saavutti hopeaa kotikisoistaan 1982 ja pronssia vuonna 1986. Hän voitti myös Etelä-Amerikan mestaruuden neljästi (1979, 1983, 1985, 1987). Urheilu-uransa jälkeen Tait on keskittynyt politiikkaan. Hänet valittiin Limasta parlamenttiin vuonna 2000 ja myös vuonna 2001 presidentti Alberto Fujimorin eron jälkeen järjestetyissä uusissa vaaleissa. Tait istui parlamentissa vuodet 2000–2006. == Lähteet == Luokka:Perulaiset lentopalloilijat Luokka:Perulaiset olympiamitalistit Luokka:Perulaiset poliitikot Luokka:Vuonna 1962 syntyneet Luokka:Elävät henkilöt
Georg Schreck

Georg Wilhelm Ismael Schreck (25. helmikuuta 1859 Hämeenlinna – 15. maaliskuuta 1925 Tampere) oli suomalainen Tampereella asunut arkkitehti, joka harjoitti laajaa rakennus-, urakointi- ja liiketoimintaa. Georg Schreckin vanhemmat olivat kruununvouti, kapteeni Karl Fredrik Wilhelm Schreck (1826–1882) ja Emilia Elisabet Ottiliana Ladau (1833–1910). Schreckin isä osti vuonna 1859 Pälkäneen Laitikkalasta Joensuun kartanon. Karl Fredrik Wilhelm Schreck osallistui sotilasurallaan Krimin sotaan ja Puolan kapinan kukistamiseen ja hän siirtyi sotilasuran ja yliopisto-opintojen jälkeen kruununvoudiksi.Kulttuurihistoriaa Pälkäneen puistohautausmaalla : Tiet kaikki yhtyy täällä, Sydän-Hämeen Lehti 12.8.2016Geni.com : Georg Wilhelm Ismael Schreck Schreck toimi opettajana Helsingin Rakennusmestarikoulussa vuosina 1882–1885, Tampereen teollisuuskoulun rakennusosastolla vuosina 1886–1915 ja samaan aikaan koulun johtajana vuoteen 1912 saakka. Hän suunnitteli muun muassa Tampereen Raatihuoneen (1890), Teiskon Aunessillan (1899) ja Ahvenanmerellä Suomen ja Ruotsin rajalla sijaitsevan Märketin majakan (1885). Schreck perusti Otra Oy:n. Hän omisti Tampereella talon osoitteessa Hallituskatu 25 sekä Pohtolan kartanon Ylöjärvellä. Hän toimi kunnallispolitiikassa ja Tampereen Teknillisessä Seurassa. Vuonna 1893 Schreck meni naimisiin Anna Katariina Forsmanin kanssa. Liitosta syntyivät lapset Katri, Erik, Matti, Mary, Kaarlo ja Arne. Georg Schreckin pojan Matti Schreckin tyttärentytär kirjailija Päivi Tapola on kirjoittanut arkkitehdin elämäkerran (Rakentajan elämä - Georg Wilhelm Ismael Schreck, 2011). == Schreckin suunnittelemia rakennuksia Tampereella == * Tampereen Raatihuone (1890) * Tampereen työväentalon remontti (1890) * Tampellan juhlatalo, Tampere (1898) * Johanneksen koulu ja opettajien asuntola, Tampere (1898) * Aunessilta, Teisko (1899) * Tampereen tullikamari ja pakkahuonerakennus (1901) * Itämainen kylmä halli (1902) (purettu 1964) * Tammelan kansakoulu (nykyinen Tammelan koulu) (1911) * Otran talo (1914) * Pellavatehtaan lukusali ja keittiörakennus * Puuvillatehtaankatu 4 * Schreckin talo, Huhtimäenkatu 5, Tampere * Varalan huvila Pyynikillä (purettu) * Pohtolan huvila * Finlaysonin tehdasrakennuksia: mm. TR 8, TR 31 eli Uusi kehräämö eli Puutarhatehdas, TR 32, TR 33 == Schreckin suunnittelemia rakennuksia muualla Suomessa == * Märketin majakka, Ahvenanmeri (1885) * Valassaarten majakan jalusta, Valassaaret (1886) * Valassaarten majakan asuinrakennus * Valassaarten majakan kellarirakennus * Vilppulan kirkko (1912) * Pälkäneen kirkon torni == Lähteet == * Päivi Tapola: "Rakentajan elämä - Georg Wilhelm Ismael Schreck", Moreeni, 2011. ISBN 978-952-25-40546 === Viitteet === == Aiheesta muualla == Luokka:Suomalaiset arkkitehdit Luokka:Vuonna 1859 syntyneet Luokka:Vuonna 1925 kuolleet
Pearl McGonigal

Pearl Kathryne McGonigal CM, OM (s. 10. kesäkuuta 1929) on kanadalainen poliitikko, joka toimi Manitoban provinssin ensimmäisenä naispuolisena varakuvernöörinä aikavälillä 23. lokakuuta 1981 – 11. joulukuuta 1986. McGonigal syntyi Saskatchewanissa. Hän kuului poliittisen uransa aikana St. James-Assiniboian sekä Winnipegin kaupunginvaltuustoihin ja toimi Winnipegin varapormestarina vuosina 1979–1981. McGonigal sai nimityksen Kanadan (1994) ja Manitoban ritarikuntiin (2000). Hän on julkaissut kolumneja. ==Lähteet== Luokka:Manitoban varakuvernöörit Luokka:Member of the Order of Canada Luokka:Vuonna 1929 syntyneet Luokka:Elävät henkilöt
Torso

Torso eli yläruumis on anatominen termi, joka tarkoittaa eläimen tai ihmisen keskivartaloa pois lukien sen ulokkeet; pää, kädet ja jalat. Torsoon kuuluvat olennaisesti rintakehä ja alavatsa. Luokka:Anatomia
Art Phillips

Art Phillips (12. syyskuuta 1930 – 29. maaliskuuta 2013) oli kanadalainen liberaalipuolueen poliitikko. Hän toimi Vancouverin kaupungin pormestarina Brittiläisessä Kolumbiassa vuosina 1973–1977. Phillips istui lyhyesti Kanadan parlamentin jäsenenä vuosina 1979–1980. == Lähteet == Luokka:Kanadan liberaalipuolueen poliitikot Luokka:Vancouverin pormestarit Luokka:Kanadan edustajainhuoneen jäsenet Luokka:Vuonna 1930 syntyneet Luokka:Vuonna 2013 kuolleet
Anneke van Giersbergen

Anneke van Giersbergen (s. 8. maaliskuuta 1973) on alankomaalainen muusikko, joka tunnetaan parhaiten The Gathering -yhtyeen entisenä laulajana. Nykyään hän vaikuttaa sooloprojektissaan Agua de Annique. Hän myös laulaa Devin Townsendin albumeilla Addicted, Epicloud ja Z². Anneke vierailee Amorphiksen levyllä Queen of Time, jossa hän laulaa Amongst Stars -kappaleessa. == Lähteet == == Aiheesta muualla == Luokka:Alankomaalaiset kitaristit Luokka:Alankomaalaiset laulajat Luokka:Alankomaalaiset kosketinsoittajat Luokka:Vuonna 1973 syntyneet Luokka:Elävät henkilöt
Trine Qvist

Trine Qvist (s. 8. kesäkuuta 1966) on tanskalainen curlingpelaaja. Hän on saavuttanut urallaan muun muassa olympiahopeaa Naganosta 1998 ja hopeaa saman vuoden MM-kisoista Kamloopsista.Trine Qvist == Lähteet == Luokka:Tanskalaiset curlingpelaajat Luokka:Tanskalaiset olympiamitalistit Luokka:Vuonna 1966 syntyneet Luokka:Elävät henkilöt
Willie Rosario

Fernando Luis Rosario-Marin, taiteilijanimeltään Willie Rosario (s. 6. toukokuuta 1930) on puertoricolainen latinalaisamerikkalaisen musiikin esittäjä, säveltäjä ja yhtyeenjohtaja. Hän alkoi soittaa kitaraa ja saksofonia jo lapsuudessaan kotikaupungissaan Coamossa. Rosario erikoistui sittemmin timbales-nimiseen lyömäsoittimeen ja perusti ensimmäisen oman kokoonpanonsa 1950-luvun lopussa. Häneltä ja yhtyeeltä on ilmestynyt lukuisia studioalbumeja eri vuosikymmeninä. == Aiheesta muualla == * Willie Rosario & Orchestra , Luokka:Puertoricolaiset muusikot Luokka:Vuonna 1930 syntyneet Luokka:Elävät henkilöt
Jane Bidstrup

Jane Bidstrup (s. 21. elokuuta 1955) on tanskalainen curlingpelaaja. Hän on saavuttanut urallaan olympiahopeaa Naganosta 1998 ja vuotta aikaisemmin MM- pronssia Bernestä. Luokka:Tanskalaiset curlingpelaajat Luokka:Tanskalaiset olympiamitalistit Luokka:Vuonna 1955 syntyneet Luokka:Elävät henkilöt
Marshall Sahlins

Marshall David Sahlins (27. joulukuuta 1930 – 5. huhtikuuta 2021) oli yhdysvaltalainen antropologi, joka teki tieteellistä tutkimustyötä varsinkin Tyynenmeren alueella. Hän valmistui Michiganin ja Columbian yliopistoista. Opettaessaan Michiganin yliopistossa 1960-luvulla Sahlins ryhtyi myös Vietnamin sodan vastaiseksi aktivistiksi. Hän vietti samalla vuosikymmenellä pari vuotta Ranskassa, ja vuonna 1973 hän aloitti työskentelyn Chicagon yliopistossa. Sahlins julkaisi muun muassa teoksen Evolution and Culture (1960). Hän toimi Kansallisen tiedeakatemian jäsenenä vuodesta 1991. == Lähteet == Luokka:Yhdysvaltalaiset antropologit Luokka:Vuonna 1930 syntyneet Luokka:Vuonna 2021 kuolleet